રૂ.પ૦૦ અને ૧,૦૦૦ની નોટો ચલણમાંથી રદ થયા બાદ લોકોની નવી નોટો લેવા માટે એટીએમની મુશ્કેલીઓ વધી રહી છે ત્યારે લોકો પેટ્રોલ પંપ પરથી જ રૂ.ર,૦૦૦ સુુધીની કેશ મેળવી શકે તે માટે સ્ટેટ બેન્ક ઓફ ઇન્ડિયા અને એચડીએફસી બેન્ક આગળ આવ્યાં છે, પરંતુ અમદાવાદ શહેરના રપ૮ પેટ્રોલ પંપ પર હજુ પીઓએસ (પોઈન્ટ ઓફ સેલ) મશીન અપગ્રેડેશનની કામગીરી ચાલુ છે. આ કામગીરી પૂરી થતાં હજુ એકાદ દિવસ લાગશે, એટલું જ નહીં એચડીએફસી અને સ્ટેટ બેન્કની હેડ ઓફિસ દ્વારા જે તે બ્રાન્ચ કે જે પેટ્રોલ પંપની નજીક છે તેને જરૂરી સૂચનાઓ અપાઇ નથી એટલું જ નહીં, પરંતુ પેટ્રોલ પંપ પર એક લાખ રૂપિયાની કેશ પહોંચાડવાની વ્યવસ્થા અંગેનાે સકર્યુલર કેટલીક બ્રાન્ચને મળ્યાે નથી.